da fr da da en en nl da en da en tr da en en en nb en da da da en en en en en da de en da da en da it da en tr da nl en en pt en en fr en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en da da da ro en en da da da de da da it da da da da da da da da da da da da da da da da da da da da da da da da da en da da da da da da da de da da da da da da da da da da da da da da sv nb da da da da da da da da da en da da da da da da sl da da da da da da da da da pt da da da da da da de da it da sl da de da tr es pt en ar id en da da da en da en
patchwork | At skabe er at leve
Inspiration eller en lille historie.
At skabe – om mig selv
Arkiv Vælg måned september 2022  (4) august 2022  (3) juli 2022  (3) juni 2022  (2) maj 2022  (1) april 2022  (2) marts 2022  (1) februar 2022  (3) januar 2022  (4) december 2021  (3) november 2021  (1) oktober 2021  (2) september 2021  (2) august 2021  (1) juli 2021  (5) juni 2021  (1) maj 2021  (1) april 2021  (2) marts 2021  (2) februar 2021  (1) januar 2021  (5) december 2020  (3) november 2020  (2) september 2020  (2) juli 2020  (3) juni 2020  (1) maj 2020  (1) april 2020  (3) marts 2020  (1) februar 2020  (2) januar 2020  (3) december 2019  (4) november 2019  (7) oktober 2019  (4) september 2019  (1) august 2019  (2) juli 2019  (9) juni 2019  (2) maj 2019  (4) marts 2019  (1) februar 2019  (2) januar 2019  (3) december 2018  (5) november 2018  (1) oktober 2018  (3) september 2018  (3) august 2018  (3) juli 2018  (1) juni 2018  (4) maj 2018  (1) april 2018  (2) februar 2018  (4) januar 2018  (4) december 2017  (2) november 2017  (4) oktober 2017  (3) september 2017  (2) august 2017  (2) juli 2017  (4) juni 2017  (2) maj 2017  (1) april 2017  (2) marts 2017  (3) februar 2017  (3) januar 2017  (1) december 2016  (1) november 2016  (3) oktober 2016  (3) september 2016  (1) august 2016  (2) juli 2016  (4) juni 2016  (3) maj 2016  (1) april 2016  (3) marts 2016  (4) februar 2016  (3) december 2015  (4) november 2015  (5) oktober 2015  (2) august 2015  (2) juli 2015  (4) juni 2015  (1) maj 2015  (2) april 2015  (4) marts 2015  (1) februar 2015  (1) januar 2015  (3) december 2014  (4) november 2014  (3) oktober 2014  (6) september 2014  (2) august 2014  (2) juli 2014  (3) juni 2014  (1) maj 2014  (2) april 2014  (1) marts 2014  (3) februar 2014  (7) januar 2014  (2) december 2013  (2) november 2013  (2) oktober 2013  (2) september 2013  (1) august 2013  (2) juli 2013  (5) juni 2013  (3) maj 2013  (4) april 2013  (5) marts 2013  (11) februar 2013  (1) januar 2013  (3) december 2012  (4) november 2012  (2) oktober 2012  (3) september 2012  (3) august 2012  (2) juli 2012  (4) juni 2012  (5) maj 2012  (6) april 2012  (4) marts 2012  (4) februar 2012  (3) januar 2012  (4) december 2011  (6) november 2011  (4) oktober 2011  (4) september 2011  (4) august 2011  (3) juli 2011  (4) juni 2011  (2) maj 2011  (3) april 2011  (4) marts 2011  (5) februar 2011  (8) januar 2011  (2) december 2010  (7) november 2010  (5) oktober 2010  (4) september 2010  (4) august 2010  (3) juli 2010  (4) juni 2010  (3) maj 2010  (3) april 2010  (7) marts 2010  (4) februar 2010  (6) januar 2010  (3) december 2009  (5) november 2009  (3) oktober 2009  (3) september 2009  (6) august 2009  (5) juli 2009  (9) juni 2009  (3) maj 2009  (4) april 2009  (4) marts 2009  (6)
Abonner på blog via Email
Indtast din e-mail-adresse for at blive tilmeldt og modtage besked om nye indlæg på dette websted via e-mail.
Slut dig til 23 øvrige tilmeldte
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
At skabe er at leve
Et indblik i mine elevers og egne tekstile arbejder.
Categories: at sy, patchwork Kommentarer lukket til Juletræstæppe
Målet var et tæppe, som skulle signalere jul og samtidig være enkelt og tidløst i sit udtryk.
Temaet blev hjerter og stjerner. Første idé var flettehjerter og den ottetakkede stjerne. For at vurdere idéen, blev der klippet små hjerter og stjerner i papir som små brikker. Disse kunne flyttes rundt, indtil det så tilfredsstillende ud.
Det var nødvendigt at kunne vurdere og fastholde de indbyrdes størrelser, så derfor blev brikkerne tegnet over på et større stykke papir.
Formen på juletræstæppet skulle være ottekantet. På den måde ville der ikke være hjørner, som man risikerede at falde i. Den første idé ville ikke give en regulær ottekant. Så der blev udarbejdet et nyt designforslag. Denne gang med flettehjerter i hele kanten.
Et flettehjerte i stor størrelse blev tegnet og klippet ud, så størrelsen kunne vurderes. Størrelsesforhold 1:5.
Næste trin var at udarbejde en detaljeret arbejdstegning. Denne skulle bruges til at vurdere syrækkefølgen i projektet. Der er nu også tilføjet/antydet en stjerne i midten.
Tæppet er syet på maskine, så der skulle foretages en opdeling, så syarbejdet blev så rationelt som muligt. Den røde trekant på billedet herover viser den valgte blok, hvor flettehjertet udgjorde første delblok. Dette linjeforløb understreger stjerneformen og den regulære figur. Måske ville det ikke have betydning i det færdige arbejde, hvis tæppets top var blevet samlet i en anden rækkefølge. Samtidig blev tegningen udgangspunktet for at udmåle de enkelte stofstykker.
Først flettehjertet. Der er brugt otte forskellige småmønstrede røde patchworkstoffer. Hvert kvadrat i flettehjertet er skåret med en sidelængde på 7 cm. Af hvide stoffer er brugt fire forskellige småmønstrede. De er ikke helt hvide, men råhvide. Baggrunden er hørstof i naturfarve. Først blev de ni kvadrater syet sammen til flettehjertets midterfelt. Alt er syet med 6 mm. sømmerum, så størrelsesforholdet fra tegningen er nærmere blevet 1:5½. Dernæst blev den hvide strimmel i “buen” syet på. Og inden den tilsvarende røde strimmel blev syet på, blev der syet et hørkvadrat i den en ende af det. Dette stykke blev så samlet med det allerede syede.
Næste trin var de yderste stykker af “buerne” på hjerterne. Disse skulle have en trekant af hørstof i hver ende først. (Det er ikke samme figur, der er brugt i alle billeder.)
Hørstykket stryges ud på plads.
Trekanter yderst på hjertet og så mangler denne blok kun at blive skåret til øverst.
Så kom turen til den grønne stjerne i midten. Her er fire forskellige mønstrede grønne stoffer.
Her var en del vinkler at tage hensyn til. For at sikre korrekt sømmerum, blev der lavet mønstre til nogle af elementerne til og omkring stjernen i midten.
Så var det bare at samle delene. Her er et hjertesidestykke syet på øverst (til venstre på billedet herunder).
Undervejs er det altid spændende at se, hvordan det tager sig ud. Virker det som tiltænkt? Tiden til en sådan vurdering var nu inde.
Blokken syet sammen og skåret til.
Så skulle det bare samles. Med alle otte blokke klar, skulle de finde deres plads i tæppet. En fordeling af de grønne i midten og de røde hjerter yderst, så helheden ser godt ud.
Ganske vist kommer juletræet til at stå på den grønne stjerne, men derfor kan det jo godt være velovervejet alligevel. For at styre den valgte rækkefølge, blev der kun fjernet de to stykker, der skulle sys sammen og bagefter blev de lagt på plads. Så de næste, så der ikke gik uorden i planen. Hele vejen rundt er syet en strimmel af baggrundsstoffet. Denne er også skåret 7 cm bred.
Dernæst en indramning med de grønne. De er skåret i 7 cm brede stimler. Og er syet på, så de overlapper i enderne. Derved kommer der en anelse bevægelse ind i udtrykket.
Herunder detalje af kanten med overlap i enderne. Bagsiden af tæppet er også hørstof og som mellemfoer er valgt et lag volumenvlies. Yderst ses kantebåndet, som afslutter monteringen. Overlappene forstærker antydningen af bevægelighed.
Kantebåndet er syet på i hånden på bagsiden. Ca. 5,6 m håndsyning. Det kunne godt mærkes i hånden bagefter.
Tæppet er quiltet på maskine med brug af overtransportør. Der er quiltet rundt om hjerterne, samt ind i hjertet for at fremhæve fletteformen. Ligeledes er der quiltet rundt om stjernen. Desuden er der quiltet i ottekanten udenom stjernen. Stjernespidserne rører ottekanten midt på hver side. Og endelig er der quiltet rundt mellem den grønne kant og den lyse strimmel.
Tæppet er ikke til mig selv. Det er givet som bryllupsgave til min datter og svigersøn.
Tags: Flettehjerte, juletræstæppe, Quiltning
Categories: at sy, patchwork Kommentarer lukket til En hønseflok
Kort før påske havde en kollega et mønster på små høns til at hænge op, med på arbejde.
Det blev der denne lille besætning af blandede hønseracer ud af.
Hønsene er syet på maskine. Dobbelt lag og vendt. Jeg valgte at sy knapper på som øjne. Og som noget ikke prøvet før, blev de syet på på symaskine. En relativ let måde at sy knapper på, men ikke så kønt, som når de syes på i hånden. Benene er diverse bånd og snor.
Hver høne måler ca. 11 cm x 7 cm.
Categories: at brodere, at sy, broderimaskine, patchwork Kommentarer lukket til Legetæppe
Alle bondegårdens dyr. Måske. Et legetæppe til barnebarnet.
Kyllingerne er meget små, så derfor kunne de løbe rundt på kanten af tæppet. Hønen løber allerede for at kalde dem sammen.
Motiverne i de enkelte felter er hentet fra bogen “A Quilters Ark”. Mønstrene er forstørret til dobbelt størrelse. De enkelte lapper er 20 x 20 cm.
Hele tæppet måler 125 x 125 cm.
Jeg havde ikke på forhånd taget stilling til hvor mange figurer, der skulle vende henholdsvis til venstre og til højre. Og undervejs i processen var der heller ikke det store overblik over farvekombinationer. En vurdering af hvordan de enkelte figurer skulle placeres på tæppet.
Mange af stofstykkerne har relation til min datter eller mig. Andre er fra en restekasse, jeg har fået på et tidspunkt. De mørkeblå felter har til opgave at binde det hele sammen.
Quiltningen er foregået både i hånd og på maskine. De mørkeblå felter er quiltet på broderimaskinen, hvor jeg på pc-en har lavet forskellige cirkelornamenter. Det ses ikke så tydeligt på billedet af tæppet.
Tæppet skulle foldes godt sammen til broderarbejdet i maskinen.
For at få mere stabilitet i tæppet, valgte jeg også at quilte rundt om de enkelte figurer. Jeg troede, jeg kunne gøre det på symaskine med brug af overtransportør. Det blev ikke pænt. I stedet er der håndquiltet rundt om hver enkelt figur i sømmen om figuren. Det gav en god virkning, hvor de enkelte figurer blev strammet op. Quiltet på den måde, at højre hånd styrede nålen under tæppet, mens venstre hånd styrede nålen over tæppet. Imens var det pågældende felt spændt op i en quilteramme.
Langs den ene kant står barnets navn. Også broderet på broderimaskinen med tredobbelt stikkesting. Jeg valgte en form, hvor bogstaverne blev syet i yderkonturen.
Mellemfoer er pladevat og bagsiden er bomuldsstof.
Det har været dejligt at lave tæppet.
Tags: bondegård, dyr, legetæppe, patchworktæppe
Categories: at sy, broderimaskine, patchwork Kommentarer lukket til Grydelapper
Lidt rester og leg med broderimaskinen resulterede i grydelapper.
Her er leget med stribeeffekter og
Stribeeffekten på bagsiden (stroppen til ophæng).
Disse motiver var oprindeligt i en trådfarve.
Ved hjælp af et demo-program til maskinbroderi, er leget med at adskille elementer i motivet for derved at kunne brodere motivet i forskellige farver.
Stofstykkerne med broderierne var ikke store nok, så der er syet strimler til efter samme princip som crazypatchwork.
Som isolerende lag er anvendt et termostof. Det er folieagtigt på den ene side. Materialets præcise navn kan jeg ikke huske.
For- og bagbeklædning ret mod ret med ophængsstrop imellem. Isolerende lag ovenpå og sy sammen langs kanten med åbning til at vende igennem.
Pres sømmerum og vend.
Pres sømmerum på plads og luk åbningen med kastesting.
Stikninger langs kanten og evt. flere steder for at holde lagene på plads.
Tags: grydelapper, ornament, skibe
Categories: patchwork Kommentarer lukket til Julekalender
Så blev det 1. december og Mors julekalender, min, kom atter frem. Hver dag hænges et hjerte op og den 24. er der fyldt.
Hjerterne hænger på bjælken mellem stuen og køkkenet.
Det er efterhåndes mange år siden jeg syede hjerterne og hjerternes rækkefølge og ophængning bliver forskellig fra år til år.
Sådan kan det tage sig ud når julen er nær:
Hjerterne er syet som patchwork over pap. Syet i hånden. Der er to ens sider. Først tegnes et kvadrat og på to nabosider tegnes en halvcirkel men centrum midt på kvadratsiden. Klippes fra hinanden og beklædes med stof. Sammensys. Billedet herunder givet er indtryk af processen:
Måske andre kan bruge ideen.
Tags: hjerte, julekalender, patchwork
Categories: at sy, patchwork Kommentarer lukket til Vindmøller
Med dette tæppe har jeg lige vundet tre måndeders abbonnement på ugebladet “Hendes Verden”, som havde en fotokonkurrence om egne patchworkarbejder.
På et tidspunkt fik jeg lyst til at lave et vægtæppe i patchwork.
Blokken er vindmøller op på forhånd besluttedes, at nogle af møllerne skulle løbe den anden vej rundt. Tæppet hænger så min datter har kunnet se det fra sin seng. Hun har gentagen gange “klaget” over, at det var forvirrende, at nogle af møllerne var ‘forkerte’.
50 års jubilæumskonference – DH
Den faglige forening Håndværk&Design
09-30-2022 / Gyldenris – plantefarvning
09-30-2022 / Forsythia – plantefarvning
09-16-2022 / Vævebrikker – 3D printede
09-14-2022 / Orange multifarvet ribstrik
© 2022 At skabe er at leve. All Rights Reserved. Entries RSS Comments RSS Log ind